पाएं अपने शहर की ताज़ा ख़बरें और फ्री ई-पेपरडाउनलोड करें
रायपुर तहसील कार्यालय में कार्यरत एक कनिष्ठ सहायक द्वारा कोविड के दौरान विवाह व परिवहन की अनुमति प्रार्थना पत्र में लापरवाही बरतने पर रायपुर एसडीएम ने तुरंत प्रभाव से निलंबित कर मुख्यालय पाली किया तथा जांच नायब तहसीलदार रायपुर को सौंपी गई।
जानकारी के अनुसार रायपुर तहसील कार्यालय में कार्यरत एलडीसी देवीशंकर मीणा द्वारा 300-300 रुपए लेकर विवाह की अनुमति देेने की शिकायत जिला कलक्टर से की। जिला कलक्टर के निर्देश पर रायपुर एसडीएम राजेश मेवाड़ा ने मामला सामने आने पर एलडीसी देवीशंकर मीणा को निलंबित कर मुख्यालय पाली करने की कार्रवाई की।
छह माह ही हुए ड्यूटी जॉइन किए
जानकारी के अनुसार एलडीसी देवीशंकर मीणा अभी प्रोबेशन पीरियड में थे। करीब छह माह पूर्व वे ड्यूटी लगे थे।
वीडियो वायरल होने की बात भी आई सामने
विवाह आयोजन की स्वीकृति के बदले 300 रुपए लेने का वीडियो वायरल होने की जानकारी भी सोशल मीडिया पर वायरल होती रही लेकिन एसडीएम रायपुर ने ऐसा कोई वीडियो सामने नहीं आने की बात कही।
निलंबित कर मुख्यालय पाली किया
जिला कलक्टर के माध्यम से शिकायत मिली थी। जिस पर एलडीसी देवीशंकर मीणा को निलंबित कर मुख्यालय पाली किया है। मामले की जांच नायब तहसीलदार रायपुर को सौंपी गई - राजेश मेवाड़ा, एसडीएम रायपुर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn